《将入京即事》
明代·包节

歇马津楼望禁城，凤凰宫殿郁云行。
游人尽醉新丰酒，野树群飞上苑莺。
山扼九关开帝阙，地萦八水绕神京。
风前遥度钧天乐，疑是君王御紫清。

作者简介：字元达，号蒙泉，原籍浙江嘉兴人，后徙居南直隶松江府华亭（今上海松江）。包节5岁丧父，母杨氏教读甚严。嘉靖十一年进士。授东昌推官，入为监察御史，出按湖广，显陵守备太监廖斌骄横不法，拟惩治，语泄，反遭诬陷，下诏狱榜掠，谪戍庄浪卫，病死，著有《陕西行都司志》、《包侍御集》等。